หุ้นไทยบวกต่อ 6.62 จุด
ดัชนีหุ้นปิดตลาดภาคเช้าที่ 1,126.87 จุด เพิ่มขึ้น 6.62 จุด มูลค่าการซื้อขาย 20,787.73 ล้านบาท
17 ก.พ. 2555

ดัชนีหุ้นปิดตลาดภาคเช้าที่ 1,126.87 จุด เพิ่มขึ้น 6.62 จุด มูลค่าการซื้อขาย 20,787.73 ล้านบาท
ดัชนีตลาดหลักทรัพย์แห่งประเทศไทย วันที่ 17 ก.พ. เปิดตลาดทะยานขึ้นไปจนแตะที่ 1,132.73 จุด ซึ่งเป็นระดับที่สูงสุดในการซื้อขายภาคเช้า แต่หลังจากมีข่าวมอร์แกนสแตนเลย์ปรับลดน้ำหนักการลงทุนหุ้นไทยและฟิลิปปินส์ ดัชนีวูบลงมาถึง 1,123.01 จุด แต่สามารถไต่ระดับขึ้นได้จนกระทั่งปิดตลาดภาคเช้าที่ 1,126.87 จุด เพิ่มขึ้น 6.62 จุด มูลค่าการซื้อขาย 20,787.73 ล้านบาท
บริษัทหลักทรัพย์ (บล.) เคจีไอ (ประเทศไทย) ประเมินว่า ตลาดหุ้นไทยปรับตัวสูงขึ้นจากความหวังว่า ประเทศกรีซจะได้รับความช่วยเหลือทางการเงินในวันที่ 20 ก.พ. นี้ นอกจากนี้ยัมีปัจจัยบวกจากตัวเลขยอดผู้ขอรับสวัสดิการว่างงานในสหรัฐอเมริกาที่ลดลง บวกกับราคาน้ำมันที่ปรับเพิ่มขึ้นจะเป็นผลดีต่อหุ้นในกลุ่มพลังงาน
ในขณะที่ นายกวี ชูกิจเกษม ผู้ช่วยกรรมการผู้จัดการ บล. กสิกรไทย ระบุว่า การปรับลดน้ำหนักการลงทุนหุ้นไทยของมอร์แกนสแตนเลย์ จะกรทบต่อตลาดหุ้นในช่วงสั้นเท่านั้น และยังมีโอกาสในการเก็งกำไรอยู่ เนื่องจากคาดว่า เงินลงทุนจากนักลงทุนต่างชาติจะยังเไหลเข้ามาลงทุน จากปัจจัยบวกในต่างประเทศ
มูลค่าการซื้อขาย 5 อันดับแรกIVL ปิด 40.75บาท -0.75 บาท หรือ -1.81%PTTGC  ปิด 73.75 บาท +1.25 บาท หรือ +1.72%BANPU ปิด 650.00 บาท +12.00 บาท หรือ +1.88%PTT  ปิด 341.00 ไม่เปลี่ยนแปลงTOP ปิด 74.25 บาท +1.50 บาท หรือ +2.06%